armvectores/hy_wikipedia_2023 huggingface dataset:
Ֆերմա Պրովանսում

«Ֆերմա Պրովանսում» (անգլ.՝ Farmhouse in Provence), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 46,1 × 60.9 սմ։
Այսօր «Ֆերմա Պրովանսում» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։


== Պատմություն ==
Մասամբ ոգեշնչվելով ֆրանսիացի նկարիչ Ադոլֆ Մոնտիչելլիից՝ Վինսենթ վան Գոգն այցելում է ֆրանսիական Պրովանս, որ ընդլայնի իր ունակություններն ու փորձը գեղանկարչության մեջ: «Ֆերմա Պրովանսում» ստեղծագործությունը վրձնելիս նկարիչը երեսունհինգ տարեկան էր և գտնվում էր Առլում՝ Ֆրանսիայի հարավում: Այդ շրջանը նկարչի ստեղծագործական կարիերայի գագաթնակետն էր:
444 օրում, երբ Գոգն անցկացնում էր Ֆրանսիայի հարավում, ստեղծեց ավելի քան 200 կտավ:
Եղբորը՝ Թեոյին գրած նամակում Վինսենթը հայտնում է. «Գեղանկարչությունը, ինչպես որ կա, խոստանում է ավելի նուրբ դառնալ՝ ավելի նման երաժշտությանը, և պակաս՝ քանդակագործությանը: Եվ, ըստ ամենայնի, այն գույն է խոստանում»:
Որպես բացատրություն Գոգը ներկայացնում է, որ այդ երաժշտության մեջ գտնվելը նշանակում է լինել սփոփված:


== Նկարագիր ==
«Ֆերմա Պրովանսում» ստեղծագործությունում Վինսենթ վան Գոգն օգտագործել է երեք զույգ փոխլրացուցիչ գույներ, որոնք, հավաքվելով իրար հետ, ուժեղացրել են նկարի պայծառությունն ու գույների ուժգնությունը: Մեկ զույգը՝ նարնջագույն և կապույտ, օգտագործվել է ցանկապատը նկարելիս, կարմիրն ու կանաչը՝ ծաղկած բույսերը, իսկ վարդագույնն ու փիրուզագույնը՝ ամպերն ու երկինքը:


== Ծանոթագրություններ ==


== Արտաքին հղումներ ==
«Vincent van Gogh, Farmhouse in Provence»։ National Gallery of Art։ Վերցված է 2020-04-10 (անգլ.)
Սպիտակ լոտոս (աղանդ)

«Սպիտակ Լոտոս» (ավանդական չինարեն՝ 白蓮敎, պարզեցված չինարեն՝ 白莲敎, փինյին՝ Báiliánjiào [բայլյանցզյաո]), բուդդայական գաղտնի կրոնական և քաղաքական շարժում Հյուսիսային և Կենտրոնական Չինաստանում XII—XIX դարերի սկզբին։ 
Առաջացել է «Լոտոսի ընկերությունից» (հիմնվել էր 402 թվականին)։ Կազմված էր գլխավորապես գյուղացիներից և արհեստավորներից։ XIV դարի 2-րդ կեսին աղանդը գործուն մասնակցություն է ունեցել մոնղոլական Ցուան դինաստիայի դեմ զինված պայքարին։ 

«Սպիտակ Լոտոսը» բազմիցս բարձրացրել է գյուղացիական ապստամբություններ (1406, 1418, 1505, 1566, XVII դարի 20-ական թվականներին և այլն)։ Ամենահզոր ապստամբությունը 1796—1805 թվականին էր, որը ճնշելու ժամանակ մանջուր և չին իշխանությունները մահապատժի ենթարկեցին շարժման ավելի քան 20 հազար անդամի։
(8330) Ֆիտցռոյ

(8330) Ֆիտցռոյ (անգլ.՝ Fitzroy), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 28-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,171576 ա. մ., առավելագույնը մոտենում է 2,831 ա. մ. հեռավորության վրա և հեռանում 3,5122 ա. մ.։ Արեգակի շուրջ մեկ ամբողջական պտույտ է կատարում 2063,06 երկրային օրվա ընթացքում, իր ուղեծրով շարժվելով միջինում 0,174498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8330) Ֆիտցռոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5437) 1990 DU3

(5437) 1990 DU3, աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 26-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,299682 ա. մ., առավելագույնը մոտենում է 2,0467 ա. մ. հեռավորության վրա և հեռանում 2,5526 ա. մ.։ Արեգակի շուրջ մեկ ամբողջական պտույտ է կատարում 1273,8 երկրային օրվա ընթացքում, իր ուղեծրով շարժվելով միջինում 0,28262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5437) 1990 DU3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անֆիլադ

Անֆիլադ (ֆր.՝ enfilade),

սենեկաշար, սրահաշար, հաջորդականորեն կից սենյակների շարք, որոնց դռների բացվածքները դասավորված են միևնույն առանցքով և բաց վիճակում երևվում է բոլոր ինտերիերների միջանցուկ հեռապատկերը։ Մասնավորապես, անֆիլադը բնորոշ է բարոկկոյի ու կլասիցիզմի պալատներին և XIX-XX դարերի թանգարանային շենքերին։ Անֆիլադը են կոչվում նաև ճարտարապետական անսամբլների համակարգ կազմող, միմյանց նկատմամբ տարածականորեն բաց հրապարակները։
Ռազմական տողահարություն, ճակատի երկայնքով գնդակոծում։
Լորան Ֆաբիուս

Լորան Ֆաբիուս, (օգոստոսի 20, 1946(1946-08-20)[…], Փարիզի 16-րդ շրջան, Փարիզ), ֆրանսիացի սոցիալիստ, քաղաքական գործիչ։ Ծնվել է 1946 թվականի օգոստոսի 20-ին Ֆրանսիայի Փարիզ քաղաքում։ Եղել է նախկին Ֆրանսիայի արտաքին գործերի նախարար։ Այժմ Ֆրանսիայի հինգերորդ վարչապետն է։ Նա Ֆրանսիայի Սոցիալիստական կուսակցության անդամ է և առաջին անգամ ընտրվել է 1978 թվականին, որպես Ֆրանսիայի պառլամենտի անդամ։ Ֆաբիուսը դավանում է Քրիստոնեության կաթոլիկ ուղղությանը։


== Ծանոթագրություններ ==
Random Access Memories

«Random Access Memories», ֆրանսիական Daft Punk հաուս դուետի չորրորդ ստուդիական ալբոմն է։ Այն թողարկվել է 2013 թվականի մայիսի 17-ին, Daft Life և Columbia Records լեյբլների կողմից։ Ալբոմը հարգանքի տուրք է մատուցում 1970-ականների վերջի և 1980-ականների սկզբի Միացյալ Նահանգների երաժշտությանը։ Ալբոմի երգացանկը ներառում է համագործակցություններ Ջորջիո Մորոդերի, Panda Bear-ի, Ջուլիան Կասաբլանկասի, Թոդ Էդվարդսի, DJ Falcon-ի, Չիլի Գոնսալեսի, Նայլ Ռոջերսի, Փոլ Վիլյամսի և Ֆարել Վիլյամսի հետ։ Ալբոմի 5 սինգլներն են՝ «Get Lucky», «Lose Yourself to Dance», «Doin' It Right», «Instant Crush» և «Give Life Back to Music»։
Ալբոմը գլխավորել է շուրջ 20 երկրների հիթ շքերթներ և ստացել է բազմաթիվ սերտիֆիկատներ։ 2014 թվականի հունվարին ալբոմը Գրեմմիի 56-րդ ամենամյա մրցանակաբաշխությունում արժանացել է «Տարվա ալբոմ», «Լավագույն դանս/էլեկտրոնային ալբոմ» և «Լավագույն նախագծված ալբոմ, ոչ-դասական» մրցանակներին, իսկ ալբոմի «Get Lucky» երգը նույն մրցանակաբաշխությունում արժանացել է «Տարվա ձայնագրություն» և «Դուետի/խմբի լավագույն փոփ կատարում» մրցանակներին։


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Daft Punk-ի պաշտոնական կայք
Իորի (Դուշեթի շրջան)

Իորի (վրաց.՝ იორი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ։


== Ծանոթագրություններ ==
Յակով Կազակ

Յակով Կազակ (բելառուս․՝ Якаў Казак, օգոստոսի 1, 1985(1985-08-01), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, «Սմոլևիչի-ՍՏԻ» կիսապաշտպան։


== Ակումբային կարիերա ==
Յակով Կազակն իր կարիերան սկսել է Մինսկի «Լոկոմոտիվ» ակումբում, որտեղ նա խաղացել է հիմնականում թիմի երկրորդ կազմում։ Խաղացել է Բելառուսի առաջին լիգայում «Բարանովիչիի» և «Ռուդենսկի» կազմում։
2011 թվականին խաղացել է «Սլավիա-Մոզիր» ակումբում, որին օգնել է հաղթել Բելառուսի առաջին լիգայում։
2013 թվականի հունվարին տեղափոխվել է «Սլուցկ», սակայն ապրիլին նա լքել է ակումբը և միացել «Սմորգոնին»։
2014 թվականի փետրվարին նա պայմանագիր է կնքել «Սմոլևիչի-ՍՏԻ» ակումբի հետ։


=== Վիճակագրություն ===


== Ձեռքբերումներ ==
Բելառուսի առաջին լիգայի չեմպիոն – 2011


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Ռիպոլ

Ռիպոլ  (կատ․՝Ripoll), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 73․3 կմ2, բնակչությունը՝ 10991 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Веб мэрии Archived 2008-03-15 at the Wayback Machine.
Информация Правительства Каталонии Archived 2008-06-13 at the Wayback Machine.
Informació de l'Institut d'Estadística de Catalunya
WebCam Ripoll Archived 2008-03-20 at the Wayback Machine.
Լիպինո (գյուղ, Նովգորոդ-Վոլինսկի շրջան)

Լիպինո (ուկրաիներեն՝ Липине), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Լիպինո գյուղում բնակվում էր 110 մարդ։ Բնակավայրը զբաղեցնում է 0,636 կմ² տարածք։ Բնակչության խտությունը կազմում էր 172,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1034) Մոցարտիա

(1034) Մոցարտիա (անգլ.՝ Mozartia), աստերոիդ աստերոիդների հիմնական գոտում։ Հայտնաբերվել է 1924 թվականի սեպտեմբերի 7-ին Վլադիմիր Ալբիցկու կողմից Սիմեիզում։
Միջին հեռավորությունը Արեգակից կազմում է 2,291573 ա. մ., առավելագույնը մոտենում է 1,6855 ա. մ. հեռավորության վրա և հեռանում 2,8977 ա. մ.։ Արեգակի շուրջ մեկ ամբողջական պտույտ է կատարում 1267,07 երկրային օրվա ընթացքում, իր ուղեծրով շարժվելով միջինում 0,284121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1034) Մոցարտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոզանի

Կոզանի (հուն․՝ Κοζάνη), քաղաք Հունաստանի հյուսիսում՝ Մակեդոնիայի շրջանում։ Քաղաքը գտնվում է ծովի մակարդակից 710 մ բարձրության վրա՝ Վերմիոն և Վուրինոս լեռների միջև ընկած արգավանդ հարթության վրա։ Հարթությունով հոսում է Ալյակմոն գետը։ Քաղաքը գտնվում է Պտղոմայիսից 25 կմ հարավ, Սալոնիկից 105 կմ հարավ-արևմուտք, Աթենքից՝ 307 կմ հյուսիս-արևմուտք։ Համանուն վարչատարածքային միավորի կենտրոնն է։ քաղաքի բնակչությունը 2011 թվականի մարդահամարի տվյալներով 41,066 մարդ է։
Կլիման չափավոր ցամաքային է՝ ցուրտ ու չոր ձմեռներով և շոգ ամառներով։ Կոզանին հունական ուղղափառ եկեղեցու Կոզանի մետրոպոլիայի կազմում է գտնվում։
Կոզանիի հյուսիսով է անցնում «Էգնատիոս» ավտոմայրուղին, իսկ 27-րդ ավտոմայրուղին քաղաքը կապում է Պտղոմայիսին։ «Ազգային 3-րդ» ճանապարհով Կոզանին կապվում է Լարիսային, իսկ «Ազգային 4-րդ» ճանապարհով՝ Ալեքսանդրիային։ «Ազգային 20-րդ» ճանապարհը քաղաքը կապում է Յանինա քաղաքին։ Կոզանիից 5 կմ արևելք գտնվում է օդանավակայան։


== Պատմություն ==
Քաղաքը հիմնադրվել է 15-րդ դարում՝ Օսմանյան կայսրության տիրապետության շրջանում։ 1746-1750 թվականներին այստեղ դասավանդել է Եվգենի Վուլգարիսը։ Եղել է մշակութային կենտրոն։ Քաղաքում հիմնադրվել է գրադարան, որ ներկայումս էլ համարվում է Հունաստանի երկրորդ ամենամեծ գրադարանը Ազգային գրադարանից հետո։
Բալկանյան առաջին պատերազմի ընթացքում՝ 1912 թվականի հոկտեմբերի 11-ին, քաղաքը գրավել են հունական զորքերը։
Երբ 1941 թվականի ապրիլի 13-ին Գերմանիան ներխուժել է Հունաստան, քաղաքի շրջանում ամբողջ ներխուժման ընթացքում միակ տանկային մարտն է կայացել, որի ժամանակ գերմանական զինված ուժերի 33-րդ գնդի 9-րդ տանկային դիվիզիան կռվել է անգլիական հետախուզական կորպուսի զրահատեխնիկայի դեմ։ Այս մարտում ոչնչացվել են բրիտանական երկու ինքնագնաց և գերմանական չորս տանկ, ինչից հետո անգլիական զորքերը նահանջել են։ 1941 թվականի ապրիլի 14-ին գերմանական ստորաբաժանումները գրավել են Կոզանին։
Կոզանիում են գտնվում Արևմտյան Մակեդոնիայի ΤΕΙ համալսարանը և Արևմտյան Մակեդոնիայի համալսարանը, որոնցում սովորում է մոտ 15,000 ուսանող ամբողջ Հունաստանից և այլ բնակավայրերից։


== Տնտեսություն ==
Տարածքը հայտնի է քրքումի արտադրանքով (կրոկոս, կոզանիս)։ Կոզանիի շրջանում ջերմային էլեկտրակայանները, կիրառելով տեղի գորշ ածուխը (լիգնիտ), արտադրում են երկրի էլեկտրաէներգիայի 80 %-ը։


== Քույր քաղաքներ ==
 Բրիստոլ
 Տոլուկա դե Լերդո
 Տարգովիշտե
 Յասի


== Ծանոթագրություններ ==


== Գրականություն ==
Козани // Кварнер — Конгур. — М. : Советская энциклопедия, 1973. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 12).
Խալոն դե Կամերոս

Խալոն դե Կամեր (իսպ.՝ Jalón de Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,43 կմ2 տարածք։ Բնակչությունը կազմում է 29 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։
Պիկառիստի

Պիկառիստի (էստ․՝ Pikaristi), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլիզաբեթ Գասկելլ

Էլիզաբեթ Գասկելլ (անգլ.՝ Elizabeth Gaskell, սեպտեմբերի 29, 1810(1810-09-29)[…], Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - նոյեմբերի 12, 1865(1865-11-12)[…], Ալթոն, East Hampshire, Հեմփշիր, Հեմփշիր, Միացյալ Թագավորություն), վիկտորյան ժամանակաշրջանի անգլիացի գրող։


== Կենսագրություն ==
Էլիզաբեթ Գասկելլը ծնվել է 1810 թվականի սեպտեմբերի 29-ին Լոնդոնում։ Նրա հայրը քահանա էր Ֆելզուորթ քաղաքում։ Վաղ հասակում զրկվել է մորից և նրա դաստիարակությունը ստանձնել է մորաքույրը։ 1823 թվականից սովորել է Սթրաթֆորդ-օն-Էյվոնի գիշերօթիկ դպրոցում։ 1832 թվականին ամուսնացել է Ուիլյամ Գասկելլի հետ, ով քահանա էր Մանչեստրում։ Այս ամուսնությունից ունեցել է չորս դուստր և մեկ որդի։ Վախճանվել է 1865 թվականի նոյեմբերի 12-ին Ալթոնում։


== Ստեղծագործություններ ==
Էլիզաբեթ Գասկելլը գրել սկսել է իր միակ որդու ողբերգական մահվանից հետո, ով մանուկ հասակում վախաճանվել է քութեշից։ Այս հիվանդության հանդեպ հեղինակի վախն իր արտացոլումն է գտել նրա «Կանայք և դստրեր» անավարտ վեպում։ Գասկելլի առաջին լուրջ ստեղծագործությունը «Մերի Բարթոն» վեպն է, որտեղ գրողը պատկերել է Մանչեստր քաղաքի հասարակ բնակիչների կյանքը։ «Քրենֆորդ» վեպում վառ գույներով պատկերել է գավառական քաղաքի և նրա բնակիչների առօրյան, իսկ «Ռութ» վեպում հեղինակի կողմից անդրադարձ է կատարվել կնոջ սոցիալական և իրավական իրավիճակի մի շարք հարցերին։ Գասկելլի ստեղծագործական ժառանգության գագաթնակետն է համարվում «Հյուսիս և հարավ» վեպը, որում վառ կերպով արտահայտվել են գրողի կրոնական և զգայական հայացքները։ Էլիզաբեթ Գասկելլի գրչին է պատկանում Շառլոթ Բրոնտեի կենսագրությունը։


== Մատենագիտություն ==


== Էկրանավորում ==
2004 - «Հյուսիս և հարավ» (հեռուստասերիալ), ռեժիսոր՝ Բրայան Պերսիվալ, ըստ համանուն վեպի
2007 - «Քրենֆորդ» (հեռուստասերիալ), ռեժիսորներ՝ Սայմոն Կյորտիս և Սթիվ Հարդսոն, ըստ «Կրենֆորդ», «Միլեդի Լադլոու» և «Պարոն Հարրիսոնի խոստովանությունը» վեպերի


== Գրականություն ==
Alison Chapman (Hrsg.)։ Elizabeth Gaskell. „North and South“; a reader's guide to essential criticism. Palgrave Macmillan, Basingstoke 1999, ISBN 1-84046-037-7.
Patsy Stoneman (Hrsg.)։ North and South. Wordsworth Edition, Ware, Hertfordshire 2002, ISBN 1-85326-093-2.
Elizabeth Gaskell: Norden und Süden. Illustrierte Sonderausgabe inkl. der Analyse "Wer war der echte John Thornton?" Ins Deutsche übertragen von Roswitha Geyss. Tredition, Hamburg 2015, Hardcover : ISBN 978-3-7323-5651-5, Paperback : ISBN 978-3-7323-5650-8, E-Book : ISBN 978-3-7323-5652-2.


== Ծանոթագրություններ ==
Շերիֆ Մարդին

Շերիֆ Մարդին (թուրքերեն՝ Şerif Mardin, 1927, Ստամբուլ, Թուրքիա - սեպտեմբերի 6, 2017(2017-09-06), Ստամբուլ, Թուրքիա), թուրք սոցիոլոգ, քաղաքագետ։ 2008 թվականին ճանաչվել է «թուրքական սոցիոլոգիայի դուայեն»։


== Կենսագրություն ==
Շերիֆ Մարդինը ծնվել է 1927 թվականին Ստամբուլում։ Նրա հայրը եղել է թուրք դիվանագետ Շեմսեթթին Մարդինը։
Դպրոցական կրթությունը Մարդինը ստացել է ԱՄՆ-ում՝ ավարտելով այն 1944 թվականին։ 1948 թվականին ստացել է քաղաքական մշակույթի բակալավրի կոչում Սթենֆորդի համալսարանում։ 1950 թվականին Շերիֆ Մարդինը ստացել է միջազգային հարաբերությունների մագիստրոսի կոչում Ջոն Հոփքինսի համալսարանում։ 1958 թվականին Սթենֆորդում ստացել է քաղաքական փիլիսոփայության դոկտորի գիտական կոչում։ 1962 թվականին Մարդինի ատենախոսությունը տպագրվել է «Princeton University Press»-ի կողմից։
Մարդինի գիտական կարիերան սկսվել է 1954 թվականին, երբ նա աշխատանքի անցավ Անկարայի համալսարանի քաղաքագիտության ֆակուլտետում, որտեղ աշխատել է մինչև 1956 թվականը։ 1958- 1961 թվականներին աշխատել է Փրինսթոնի համալսարանի արևելագիտության ֆակուլտետում։ Մեկ տարի (1960-1961) Մարդինն աշխատել է Հարվարդի համալսարանի Մերձավոր Արևելքի ինստիտուտում։ 1961 թվականին Շերիֆ Մարդինը վերադարձել է Թուրքիա և շարունակել աշխատել Անկարայի համալսարանի քաղաքագիտության ֆակուլտետում։ 1964 թվականին ստացել է ասոցացված պրոֆեսորի, իսկ 1969 թվականին՝ պրոֆեսորի գիտական կոչում։ Մարդինը Անկարայի համալսարանում աշխատել է մինչև 1973 թվականը։ 1973- 1991 թվականներին աշխատել է Բոսֆորի համալսարանի քաղաքագիտության ամբիոնում։ 1999 թվականից դասավանդել է Սաբանջը համալսարանի արվեստի և սոցիալական գիտությունների ֆակուլտետում։
Բացի դա, Մարդինը հրավիրված դասախոս է եղել Լոս Անջելեսի կալիֆոռնյան համալսարանում, Բերկլիի կալիֆոռնյան համալսարանում, Կոլումբիայի համալսարանում և Սիրակուզայի համալսարանում։
Մի շարք գրքերի հեղինակ է։

Religion and Social Change in Modern Turkey: The Case of Bediuzzaman Said Nursi, Albany, NY: State University of New York Press, 1989
The Genesis of Young Ottoman Thought: A Study in the Modernization of Turkish Political Ideas, Syracuse, NY: Syracuse University Press, July 2000
Laicism in Turkey, İstanbul: Konrad Adenauer Foundation Press, March 2003
Center and periphery in the Ottoman Empire, New York: Syracuse University Press 2005
The nature of nation in the late Ottoman Empire, Leiden: ISIM 2005
Religion, society, and modernity in Turkey, Syracuse, NY: Syracuse University Press, July 2006


== Ծանոթագրություններ ==
Կաստելֆոլյիտ դել Բոշ

Կաստելֆոլյիտ դել Բոշ (իսպ.՝ Castellfollit del Boix), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Բաժես շրջանում։ Զբաղեցնում է 58,90 կմ² մակերես։ Բնակչությունը կազմում է 410 մարդ (2010 թվական)։


== Ծանոթագրություններ ==
Խետաֆե (այլ կիրառումներ)

Խետաֆե, կարող է վերաբերել՝

Խետաֆե - քաղաք և համայնք Իսպանիայում
Խետաֆե - մասնագիտական ֆուտբոլային ակումբ
Մալիե Մոշկի

Մալիե Մոշկի (ուկրաիներեն՝ Малі Мошки), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1545 թվականին։
2001 թվականի տվյալներով Մալիե Մոշկի գյուղում բնակվում էր 19 մարդ։ Բնակավայրը զբաղեցնում է 0,205 կմ² տարածք։ Բնակչության խտությունը կազմում էր 92,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուժենո (Նեկլինովսկի շրջան)

Սուժենո (ռուս.՝ Сужено ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սամբեկսկի գյուղական համայնքի կազմի մեջ։
Պերելոգի (գյուղ, Դուխովշչինսկի շրջան)

Պերելոգի (ռուս.՝ Перелоги), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլինի շրջան

Կոլինի շրջան (չեխ․՝ okres Kolín), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Կոլին քաղաքը։ Տարածքը 1022,83 կմ² է։ Բնակչությունը 2020 թ. տվյալներով կազմում է 130 365 մարդ։ Շրջանի կազմի մեջ է մտնում 89 համայնք։


== Ծանոթագրություններ ==
Բլաեսայմ

Բլաեսայմ (ֆր.՝ Blaesheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 1281 մարդ, բնակչության խտությունը` 128.61 մարդ/կմ²։ Բնակավայրը զբաղեցնում է 9.96 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 14 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 881 աշխատունակ (15-64 տարեկան) բնակիչ, որոնցից ակտիվ էին 653-ը, իսկ ոչ ակտիվները` 228։ Ակտիվության ցուցանիշը կազմում է 74,1 %։ 653 աշխատունակ մարդկանցից աշխատել է 619 անձ (327 տղամարդ և 292 կին)։ Գործազուրկ են եղել 34 անձ (14 տղամարդ և 20 կին)։ 228 անաշխատունակներից 102-ը եղել են աշակերտներ կամ ուսանողներ, 78-ը` թոշակառուներ, իսկ 48-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աքունդեր

Աքունդեր, լեռնաշղթա Արսիան-Սողանլուզ լեռնահամակարգում։ Հիշատակում է Ատըրպետը։


== Ծանոթագրություններ ==
Կոստան Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Կոստան Արտավազդի Կոստանյան (սեպտեմբերի 1, 1926, Էջմիածին, ՀԽՍՀ - հուլիսի 30, 2007, Երևան, Հայաստան), հայ քիմիկոս։ Տեխնիկական գիտությունների դոկտոր (1968), պրոֆեսոր (1976), ՀԽՍՀ ԳԱ թղթակից անդամ (1977), ՀՀ ԳԱ ակադեմիկոս (1996)։


== Կենսագրություն ==
Ավարտել է Երևանի Կառլ Մարքսի անվան պոլիտեխնիկական ինստիտուտի քիմիատեխնոլոգիական ֆակուլտետը (1948 թ.)։ 1959 թվականից աշխատել է Երևանի քիմիայի գիտահետազոտական համալսարանում, 1969 թվականից՝ տնօրեն։ Կոստանյանի աշխատանքները վերաբերում են հալած ապակիների էլեկտրական հատկությունների ուսումնասիրությանը և ապակիների էլեկտրաեփման տեխնոլոգիայի հարցերին։ Կոստանյանը մշակել է հալած ապակիների էլեկտրահաղորդականության չափման եղանակներ, պարզաբանել սիլիկատային, բորատային և գերմանգանատային հալած ապակիների էլեկտրահաղորդականության փոփոխության հիմնական օրինաչափությունները՝ դրանց բաղադրությունից և ջերմաստիճանից կախված։ Նրա ղեկավարությամբ մշակվել և արտադրության մեջ են ներդրվել էլեկտրական գարնիսաժային վառարաններ դժվարահալ միջանկյալ և դյուրահալ կապարային ապակիների (օրինակ, ապակեցեմենտ) արտադրության համար։


== Հեղինակային գործեր ==
Սիլիցիումի քիմիա և սիլիկատների ֆիզիկական քիմիա, Երևան, 1967 թ.
Электроварка стекла, Երևան, 1962 թ. (համահեղինակ)
Պոդբերեզե (գյուղ, Օկուլովսկի շրջան)

Անվան այլ կիրառումների համար տե՛ս՝ ՊոդբերեզեՊոդբերեզե (ռուս.՝ Подберезье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
3Ռ95 (ռադիոլոկացիոն կայան)

3Ռ95 (պայմանական անվանումն ըստ ՆԱՏՕ-յի` անգլ.՝ Cross Sword), խորհրդային և ռուսական ռադիոտեղորոշիչ ուղեկցորդ և «Դաշույն» ռազմածովային զենիթահթիռային համալիրի թիրախի լուսավորման կայան։


== Կառուցվածք ==
Հիմնական արբանյակն իրենից ներկայացնում է կլոր ֆազավորված վանդակ` մոտավորապես 2,5 մ տրամագծով` դիմացից դուրս բերված խոսափողային ճառագայթահարիչով։ Արբանյակի բարձրացման անկյունը ֆիքսված է, ազիմուտով նշանառությունն իրականացվում է արբանյակի դիրքի` ուղղահայաց առանցքի շուրջ պտտմամբ։ Ենթադրաբար, հիմնական վանդակն ակտիվ արտացոլիչ է, որը հարմարեցված ձևով փոխում է արտացոլվող ազդանշանի տարբերափուլը։ Նմանատիպ սկզբունք է դրված նաև 3Р41 ռադիոլոկացիոն կայանի հիմքում
։
Արբանյակի վերին հատվածում «մեջք մեջքի» տեղակայված են պարաբոլական պտտվող երկու արբանյակ, որոնք իրականացնում են լավ տեսադաշտ ունեցող ռադարի դեր։ Յուրաքանչյուր արտացոլիչ կրկնակի է, ապահովում է ուղղահայաց հարթության մեջ փոքր անկյան տակ թեքված տարբեր բևեռացման երկու ճառագայթների միաժամանակյա ձևավորում, և դրա շնորհիվ ապահովում է օդային թիրախի անկյան գտնվելու վայրի ճշգրիտ որոշումը։ Արբանյակի պտտման բարձր արագությունը հնարավորություն է տալիս արագ արձագանքել փոքրամասշտաբ և ցածր թռչող թիրախին, որը հայտնաբերվել է մոտ տարածության վրա։
Ռադիոլոկացիոն «օտար-յուրային» ճանաչման փոքր համակարգը տեղադրված է երկու դիտարկող արբանյակներից յուրաքանչյուրի վրա։
Հիմնական վանդակից քիչ բարձր, թասակների տակ տեղակայված են երկու արբանյակ, որոնք համաուղղված են հիմնական վանդակի հետ։ Ենթադրաբար դրանցից մեկը հրթիռի ռադիոհրահանգների փոխանցիչն է, իսկ մյուսը ֆազավորված վանդակ է` հրթիռներին դիմակայելու համար։ Հիմնական վանդակից ներքև տեղակայված են երկու էլեկտրաօպտիկական նշանոց։
Միաժամանակյա խոցման թիրախների թիվը չորսն է, թիրախին միաժամանակ ուղղվող հրթիռների թիվը` 8 (մեկ թիրախին կարող է ուղղվել մինչև երկու հրթիռ)։


== Տեղադրում նավերի վրա ==
  1155 նախագծի մեծ հակասուզանավային նավեր
  1155.1 նախագծի մեծ հակասուզանավային «Ծովակալ Չաբանենկո» նավեր
  «Ծովակալ Գորշկով» ծանր ավիակիր հածանավ
  «Ծովակալ Կուզնեցով» ծանր ավիակիր հածանավ
  «Պետրոս Մեծ» ծանր ավիակիր հածանավ
 «Վարյագ» ծանր ավիակիր հածանավ (նախագիծ)
 «Ուլյանովսկ» ծանր ավիակիր հածանավ (նախագիծ)


== Պատկերասրահ ==


== Տես նաև ==
3Р41


== Ծանոթագրություններ ==
Շառլ Բեռլեն

Շառլ Բեռլեն (ապրիլի 30, 1958(1958-04-30), Սեն-Մանդե), թատրոնի, կինոյի և հեռուստատեսության ֆրանսիացի դերասան, ինչպես նաև թատերական ռեժիսոր և սցենարիստ։


== Կենսագրություն ==
Շառլ Բեռլենը ծնվել է 1958 թվականի ապրիլի 30-ին Սեն Մանդեում (Ֆրանսիայի Վալ դը Մարն դեպարտամենտ), ռազմածովային անեսթեզիոլոգի և անգլերենի ուսուցչի բազմազավակ ընտանիքում. վեց երեխաներից չորրորդն է։ 15 տարեկան հասակում իր եղբոր հետ Շառլն սկսել է հանդես գալ այն թատերական լիցեյի սիրողական թատերական խմբում, որտեղ էլ նա սովորում էր։ Ստանալով բակալավրի աստիճան՝ Շառլը փորձել է միանգամից միանալ Ստրասբուրգի ազգային թատրոնի հիմնական թատերախմբին, բայց դա նրան չի հաջողվում, և նա ընդունվում է Բրյուսելի թատրոնի ինստիտուտ։
1982 թվականին Բեռլենը կատարել է իր նորամուտը միաժամանակ թատրոնում և կինոյում։ «Սպանություն տանը» (ֆր.՝ Salt on Our Skin) ֆիլմում կատարած դերով կինոյում իր նորամուտը նշելուց առաջ նա ճանաչման է արժանացել թատրոնում կատարած դերերի շնորհիվ՝ երկար տարիներ աշխատելով Փարիզի, Ստրասբուրգի, Նանտերի և Տուլոնի թատրոններում։
1994 թվականին նկարահնվել է Պասկալ Ֆերրանի «Մանր գործարքներ մահացածների հետ» ֆիլմում, որում կատարած դերի համար առաջադրվել է «Սեզար» մրցանակի որպես ամենախոստումնալից դերասան։
1996 թվականին Կաննի կինոփառատոնում ներկայացրել է Պատրիս Լեկոնտի «Ծաղրուծանակ» ֆիլմը, որտեղ կատարել է գլխավոր դերերից մեկը՝ մարմնավորելով պալատականի, որը սովորում է ինտրիգների նուրբ ու վտանգավոր արվեստը Վերսալի պալատում 18-րդ դարում։ Այս դերի համար 1997 թվականին արժանացել է «Լյումիեր» մրցանակի և առաջադրվել է «Սեզար» մրցանակի որպես լավագույն դերասան։ Հետագայում դերասանը ևս երեք անգամ առաջադրվել է «Սեզար» մրցանակի նույն կատեգորիայում, բայց ոչ մի անգամ չի հաղթել։


=== Անձնական կյանք ===
Դերասան Էմիլ Բեռլենի հայրն է։


== Ընտրյալ ֆիլմագրություն ==
1992 – Աղ մեր մաշկի վրա / Salt on Our Skin
1996 – Ծաղրուծանակ / Ridicule
1998 – Ցանկություն / L’Ennui
1998 – Նրանք, ովքեր ինձ սիրում են, կգնան գնացքով / Ceux qui m'aiment prendront le train
2000 – Ճաշակի հարց / Une affaire de goût
2001 – Օգոստոսի 15 / 15 août
2001 – Ուժեղ հոգիներ / Les âmes fortes
2002 – Դև սիրեկան / Demonlover
2003 – Ես մնում եմ / Je Reste!
2004 – Գաղտնի գործակալները / Agents secrets
2005 – Նինայի տունը / La Maison de Nina
2005 – Ուղղակի ընկերներ / Just Friends
2005 – Դալիդա / Dalida
2012 – Անուն / Le Prénom
2013 – Ձևացիր իմ ընկերը / 20 ans d'écart
2016 – Նա / Elle


== Ճանաչում ==
«Prix Lumières» տղամարդու լավագույն դերակատարման համար (1997),
Ֆրանսիակն կինոյի ոսկե մեդալ տղամարդու լավագույն գլխավոր դերի համար (1999),
Առաջադրվել է «Սեզար» մրցանակի  (1995, 1997, 1998, 1999, 2001)։


== Ծանոթագրություններ ==


== Արտաքին հղումներ ==
Դերասանի էջը premiere.fr կայքում (ֆր.)
Դերասանի էջը Archived 2013-08-23 at the Wayback Machine. charlesberling.fr կայքում (ֆր.)
Ինտերֆերոն

Ինտերֆերոն ( լատ.՝ inter-փոխադարձ և ferio-հարվածել, ճնշել), պաշտպանական սպիտակուց, որն արտադրվում է կաթնասունների և թռչունների օրգանիզմում, ինչպես նաև վիրուսներով վարակված բջջային կուլտուրաներում։ Ճնշում է վիրուսների բազմացումը բջջում։ Ինտերֆերոն անջատել են անգլիացի գիտնականներ Ա. Այզեքսը և Զ. Լինդենմանը (1957 թվականին), գրիպի վիրուսով վարակված հավի բջիջներից։ Բջիջներում ինտերֆերոնի առաջացումը օրգանիզմի պատասխան ռեակցիան է բջջի մեջ վիրուսային օտարածին սպիտակուցի թափանցման հանդեպ։ Հետագայում պարզվել է, որ ինտերֆերոնը գոյանում է նաև ի պատասխան որոշ բակտերիաների, ռիկետսիաների, տոքսինների, նուկլեինաթթուների, սինթետիկ պոլինուկլեոտիդների։ Ինտերֆերոնը բաղկացած է ցածր մոլեկուլային զանգված ունեցող սպիտակուցներից (մոլեկուլային զանգվածը՝ 25000-110000), .որոնք կայուն են PH-ի լայն սպեկտրում, նուկլեազների, տաքացման, սառեցման և լիոֆիլացման նկատմամբ, քայքայվում են պրոտեոլիտիկ ֆերմենտների և ուլտրամանուշակագույն ճառագայթների ազդեցությունից։ 
Հայաստանում ինտերֆերոնն առաջին անգամ ստացել են Փորձառական կենսաբանության ինստիտուտում (1965 թվականին)՝ Մ. Գ. Բոստանջյանի ղեկավարությամբ։
Մարսակ (Շարանտի գավառ)

Մարսակ (ֆր.՝ Marsac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 796 մարդ, բնակչության խտությունը` 59.67 մարդ/կմ²։ Բնակավայրը զբաղեցնում է 13.34 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 13 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 537 աշխատունակ (15-64 տարեկան) բնակիչ, որոնցից ակտիվ էին 397-ը, իսկ ոչ ակտիվները` 140։ Ակտիվության ցուցանիշը կազմում է 73,9 %։ 397 աշխատունակ մարդկանցից աշխատել է 359 անձ (190 տղամարդ և 169 կին)։ Գործազուրկ են եղել 38 անձ (16 տղամարդ և 22 կին)։ 140 անաշխատունակներից 41-ը եղել են աշակերտներ կամ ուսանողներ, 70-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարաբաշ

Բարաբաշ (ռուս.՝ Барабаш), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2006 թվականին գրանցված տվյալներով կազմում էր 3876 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուժիչ շներ

Բուժիչ շներ, վարժված շներ` նախատեսված ապահովելու մտերմության և հարմարավետության զգացում հիվանդանոցներում, բուժիչ տներում, ծերանոցներում, դպրոցներում, աղետի գոտիներում գտնվող, ինչպես նաև աուտիզմով տառապող մարդկանց համար։ Բուժիչ շները սովորաբար օգնական կամ ծառայողական շներ չեն, բայց որոշ կազմակերպություններում կարող են լինել դրանցից մեկը կամ երկուսը։


== Պատմություն ==
Բուժիչ շների կանոնավոր օգտագործումը վերագրվում է Էլեյն Սմիթին, ով աշխատում էր որպես անհատական բժիշկ։ Սմիթը նկատեց, թե ինչ լավ էին հիվանդները արձագանքում քահանայի և նրա ոսկե ռետրիվերի (անգլ՝ Golden Retriever) այցելություններին։ 1976 թվականին Սմիթը մի ծրագիր սկսեց, որը նախատեսված էր շներին վարժեցնել հաստատություններ այցելելու համար։ Բուժիչ շների պահանջարկը շարունակեց աճել։ Վերջերս հավաքագրվել են բուժիչ շներ՝ օգնելու երեխաներին հաղթահարել խոսքի և զգացմունքային խանգարումները։ Երեխաները բարձրաձայն ընթերցում են իրենց չորքոտանի ընկերների համար՝ այդ կերպով բարելավելով ընթերցանությունը և հաղթահարելով մի շարք խնդիրներ։


== Դասակարգում ==
ԱՄՆ-ում բուժիչ շները ծառայողական շներ չեն և չունեն նույն առավելությունները, ինչ նրանք։ Բուժիչ շները վարժված չեն օգնելու յուրահատուկ անհատների և չեն որակավորվում որպես ծառայողական շներ։ Հաստատությունները կարող են հրավիրել, արգելել կամ սահմանափակել բուժիչ շների մուտքը։ Շատ հաստատություններ խիստ պահանջներ ունեն ուղղված բուժիչ շներին․ նրանք գրանցում և գնահատում են նրանց։ ԱՄՆ-ում որոշ կազմակերպություններ պահանջում են, որ շները հատուկ թեստեր անցնեն և հետագայում ավելացնում պահանջները, որոնք հատուկ են այն միջավայրին, որում աշխատելու են։ Ամեն կազմակերպություն ունի իր սեփական գնահատման մեթոդները։ Դրանք հիմնականում երաշխավորում են, որ տվյալ շունը կարող է ճիշտ մոտեցում ցուցաբերել անսպասելի և տարօրինակ ձայներին, աղմուկին, քայլել տարատեսակ անծանոթ մակերևույթների վրայով, չեն վախենում ձեռնափայտերով կամ հաշմանդամության սայլակներով տեղաշարժվող, առհասարակ անսովոր քայլվածք ունեցող մարդկանցից, լավ հարաբերությունների մեջ են թե՛ երեխաների, թե՛ մեծահասակների հետ և այլն։ Միացյալ թագավորությունում «Ընտանի կենդանիները որպես բուժում» (անգլ՝ Pets As Therapy (PAT)) կազմակերպությունն ապահովում է շների և կատուների այցելությունները այնպիսի հաստատություններ, որոնցում ընտանի կենդանիների առկայությունը և մուտքը հասանելի չէ։


== Բուժիչ շները քոլեջներում և համալսարաններում ==

ԱՄՆ-ում որոշ քոլեջներ և համալսարաններ բուժիչ շներ են բերում իրենց ուսման տարածքներ(անգլ՝ campus)՝ օգնելու ուսանողներին դուրս գալ սթրեսից։ Այս իրադարձությունը հաճախ վերագրվում է որպես «Բուժիչ փափկամազեր»․ այս տերմինը ստեղծվել է Թորի Թրաստի կողմից, ով Սան Դիեգո բուժիչ շների հակասթրես իրադարձության հիմնադիրն է։ Նմանատիպ իրադարձությունները հնարավորություն են տալիս ուսանողներին և անձնակազմին խնամել բուժիչ շներին և միևնույն ժամանակ հանգստանալ։ Աստիճանաբար այս մեթոդը տարածում գտավ ամբողջ աշխարհով մեկ։


== Ծանոթագրություններ ==
Անտառների միջազգային օր

Անտառների միջազգային օր, ամենամյա տոն, որը նվիրված է անտառների պահպանությանը։ Առաջին անգամ նշվել է 2013 թվականի մարտի 21-ին։ Հռչակվել է 2012 թվականի դեկտեմբերի 21-ին ՄԱԿ-ի Գլխավոր Ասամբլեայի որոշմամբ։ Անտառների միջազգային օրն ստեղծվել է որպես գլոբալ հարթակ այն մարդկանց համար, որոնք հետաքրքրված են անտառի պահպանմամբ և կլիմայի գլոբալ փոփոխության հետևանքների մեղմացմամբ, ինչպես նաև այդ ուղղություններով մարդկանց կարծիքների փոխանակման և կոոպերատիվ աշխատանքի համար։


== Նախադրյալներ ==
Անտառների հատումն ածխածնի համաշխարհային արտանետումների մոտ 12-18 %-ի պատճառ է, ինչը գրեթե հավասար է ամբողջ տրանսպորտով CO2-ի բոլոր արտանետումների գումարին։ Անտառները ցամաքային կենդանի արարածների 80%-ի տունն են։ Ամեն տարի ավելի քան 13 միլիոն հեկտար անտառ է հատվում, ինչը մոտավորապես հավասար է Անգլիայի մակերեսին։ Այդ կապակցությամբ անհրաժեշտ էին անտառահատումների արագության նվազեցման միջոցառումներ։ Այդպիսի միջոցառումներից մեկը Անտառների միջազգային օրն էր։


== Պատմություն ==
Մինչ Անտառների միջազգային օրվա հռչակումը եղել է սերտորեն կապված միջազգային երկու միջոցառում՝ նվիրված անտառահատումների խնդրին։ Դրանք էին՝ Անտառային տնտեսության համաշխարհային օրը, որը սահմանվել է 1971 թվականին ՄԱԿ-ի Պարենի և գյուղատնտեսության կազմակերպության կողմից, և Անտառի օրը, որը 2007-2012 թվականներին կազմակերպվել է միջազգային անտառատնտեսական հետազոտությունների կենտրոնի կողմից։


== Տես նաև ==
ՄԱԿ-ի միջազգային օր
Անտառվերականգնում


== Ծանոթագրություններ ==
Կլարա Աբաշինա

Կլարա Նիկոլաևնա Աբաշինա (ռուս.՝ Клара Николаевна Абашина, հուլիսի 17, 1928(1928-07-17), Աստրախան, Ներքին Վոլգայի երկրամաս, ՌԽՖՍՀ, ԽՍՀՄ - սեպտեմբերի 20, 2009(2009-09-20), ԽՍՀՄ), խորհրդային և ռուսական թատրոնի դերասանուհի, ուսուցիչ, ՌԽՖՍՀ ժողովրդական արտիստ։


== Կենսագրություն ==
Կլարա Նիկոլաևնա Աբաշինան ծնվել է 1928 թվականի հուլիսի 17-ին Աստրախանում՝ կուսակցական աշխատողի և ուսուցչի ընտանիքում։ Մանկությունից երազում էր դառնալ դերասանուհի։ 1951 թվականին թվականին ավարտել է Օդեսայի գեղարվեստաթատերական ուսումնարանի դերասանական բաժինը (ուսուցիչ՝ Ալեքսեյ Մաքսիմով)։
1949-1952 թվականներին խաղացել է Խորհրդային բանակի Օդեսայի դրամատիկական թատրոնում (1953 թվականին թատրոնը տեղափոխվել է Լվով)։ 1952-1959 թվականներին հանդես է եկել Աստրախանի Ս. Մ. Կիրովի անվան թատրոնում։ 1959-1966 թվականներին աշխատել է Տամբովի Լունաչարսկու անվան դրամատիկական թատրոնում : 1966 թվականից աշխատել է Ռոստովի  Գորկու անվան թատրոնում։ Դասավանդել է Ռոստովի արվեստի դպրոցում։
Մահացել է 2009 թվականին։


== Ընտանիք ==
Հայր` Նիկոլայ Նիկոլաևիչ Աբաշին, կուսակցական աշխատող (մահ.՝ 1932):
Մայր` Օլիմպիադա Ֆրոլովնա Աբաշինա, ուսուցչուհի (մահ.՝ 1987):
Ամուսին` տնօրեն և ուսուցիչ Միխայիլ Միխայլովիչ Վախովսկիյ, ՌՍՖՍՀ վաստակավոր արտիստ (1909-1980)։
Որդի` Միխայիլ Միխայլովիչ Վախովսկիյ (1960), ձեռնարկատեր։


== Մրցանակներ ==
«Պատվո նշան» շքնաշան (1976)։
ՌԽՖՍՀ վաստակավոր արտիստ (24.10.1958):
ՌԽՖՍՀ ժողովրդական արտիստ (29.12.1979):


== Աշխատանքներ թատրոնում ==
«Օդանավակայան» Հեյլի Ա. - Ադա Կվոնսետ
«Վերջին ժամկետ», Վ․ Գ․ Ռասպուտին - Վարվառա
«Գործարանային աղջիկ», Ա․ Մ․ Վոլոդին - Ժենկա Շուլժենկո
«Հնաոճ կատակերգություն» Ա․ Ն․ Արբուզով - Լիդյա Վասիլևնա
«Ճանապարհ բացեք վաղվա օրվա համար», Վ․ Դելմար - Լյուսի Կուպեր
«Օրիորդ Նիտուշ» Ֆ․ Էրվե - Նիտուշ
«Վերջինը» Մ․ Գորկի - Սոֆյա
«Վալենտին և Վալենտինա»
«Արեգակի երեխաներ»
«Կադրիլ»
«Դուլսկայա պանի  բարոյականությունը» - Դուլսկայա
«Մայր մարդկության» - մայր


== Ֆիլմագրություն ==
1967 - Տուր թաթդ, ընկեր - տրամվայի տոմսավաճառ
1969 - Բամբուս (հեռուստաթատրոն) - ուսուցչուհի
1972 - Իվանովի նավակ- դրվագ
1976 - Եղբայր լինել - Կլավդիա Պետրովնա


== Գրականություն ==
Абашина Клара Николаевна // Культура Дона в лицах. Ростов-на-Дону, 1997. С. 123.
Семушкина Н. Верую в победу добра // Дон. 1980. № 12. С. 168-176.
Варивода Т. … И словно в первый раз // Вечерний Ростов. 1980. 17 янв.


== Ծանոթագրություններ ==
(6153) Հերշի

(6153) Հերշի (անգլ.՝ Hershey), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,843162 ա. մ., առավելագույնը մոտենում է 2,0493 ա. մ. հեռավորության վրա և հեռանում 3,6371 ա. մ.։ Արեգակի շուրջ մեկ ամբողջական պտույտ է կատարում 1751,06 երկրային օրվա ընթացքում, իր ուղեծրով շարժվելով միջինում 0,20559 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6153) Հերշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դ

Անվան այլ կիրառումների համար տե՛ս՝ Դ (այլ կիրառումներ)Դ, դ, հայկական այբուբենի չորրորդ տառը, թվային արժեքն է չորս, չորրորդ, անվանումը՝ դա, սերում է հունական նախատիպարից, ըստ ոմանց կերտված է հայկական Գ-ից։


== Արտասանություն ==
Արևելահայ գրական լեզվի այբբենական համակարգում Դ-ի դերն է առաջնալեզվային ձայնեղ պայթական պարզ բաղաձայն հնչույթի արտահայտումը։ Հին գրական հայերենում, հայերենագետների մի մասի կարծիքով, դ բաղաձայնն ունեցել է նաև շնչեղացած տարբերակ, թեև նրա շնչեղությունը հնչույթատարբերիչ նշանակություն չի ունեցել։ Ետգրաբարյան հայերենում այս բաղաձայնն ունի համապատասխանությունների շարք՝ պայմանավորված բաղաձայնների տեղաշարժով, ինչպես՝ խլացում. դ-տ (կիլիկյան հայերենում և որոշ բարբառներում), շնչեղխլացում. դ-թ (արևմտահայ գրական լեզվում և որոշ բարբառներում)։ Բարբառների մի մասում Դ-ն ունի շնչեղացած տարբերակ, մասնավորապես բառասկզբի դիրքում, թեև շնչեղությունը և ոչ շնչեղությունը այստեղ ևս չեն ներկայանում հնչույթաբանական հակադրությամբ (հակադրությունը իմաստարբերիչ դեր չունի)։
Հայերենում դ բաղաձայնի արտասանական, ձայնաբանական բնութագիրը էական տարբերություններ չի տալիս։ Արտաբերման ժամանակ լեզվի առաջամասը մեջքային կողմով հպվում և փակվածք է ստեղծում վերին ատամնաշարի մակերեսի հետ՝ ետևի (ներսի) կողմից և մասամբ՝ լնդերքի (ալվեոլների) հետ. բերանի ետատամնային խոռոչի կուտակված օդի ճնշմամբ այդ փակվածքը վայրկյանապես բացվում է, և արտաբերությունը ավարտվում է պայթյունով. ձայնալարերը թրթռում են։ Շնչեղացած տարբերակի դեպքում պայթյունին ուղեկցում է նկատելի շունչ (հագագ)։ Արտաբերական դրվածքով հարում է տ, թ պայթականներին։ Նվազագույն հնչույթաբանական հակադրություն է կազմում (մերձավոր լծորդական հարաբերության մեջ է) մի կողմից՝ տ-ի հետ (ձայնեղություն-խլություն. դեր-տեր, դատ-տատ), մյուս կողմից՝ գ-ի հետ (առաջնալեզվայնություն-ետնալեզվայնություն. դող-գող, դեր-գեր), բ-ի հետ (առաջնալեզվայնություն-շրթնայնություն՝ դուռ-բուռ)։
Հին գրական հայերենում և արևելահայ գրական լեզվում գրությունը հիմնականում համապատասխանում է արտասանությանը (դու, գունդ, անդունդ, դեղ)։ Ժամանակակից արևելահայ գրական լեզվում ավանդական գրությամբ դ տառը առանձին դիրքերում (օրինակ ր-ից հետո մի շարք դեպքերում) արտահայտում է հարաբերակից շնչեղ խուլ պայթականը՝ թ (բերդ, մարդ, վարդ, անդամ)։ Կիլիկյան հայերենում և արևմտահայ գրական լեզվում թեև հիմնականում պահպանում է ավանդական՝ մեսրոպյան ուղղագրությունը, բայց առաջինում արտասանվում է տ, երկրորդում՝ թ։


== Ձևակազմական բնութագիրը ==
Ձևակազմական պլանում այս բաղաձայնով է արտահայտվում դ հոդը, որը ժամանակակից արևելահայ գրական լեզվում ապաձայնեղացած է։


== Կիրառությունը ==

Մեծատառ Դ-ի ոճային պատկերը 1995 թվականից գործածվում է որպես հայկական դրամի խորհրդանիշ։


== Բրայլով ներկայացումը ==


== Կրկնակ բաղաձայններ ==
Կրկնակ դ-ով գոյականներից են՝ընդդիմություն
ընդդիմախոս
դդում (կարդացվում է՝ [դըթում])Կրկնակ դ-ով տեղանուն է՝Դդմաշեն (կարդացվում է՝ [դըթմաշեն])։Unicode 


== Յունիկոդում ==
Մեծատառ Դ ՝ U+0534
Տողային դ ՝ U+0564


== Աղբյուրներ ==
Բասալիչևկա

Բասալիչևկա (ուկրաիներեն՝ Басаличівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1547 թվականին։
2001 թվականի տվյալներով Բասալիչևկա գյուղում բնակվում էր 370 մարդ։ Բնակավայրը զբաղեցնում է 1756 կմ² տարածք։ Բնակչության խտությունը կազմում էր 210,71 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անժելա Բակունց

Անժելա Բակունց (հոկտեմբերի 7, 1953(1953-10-07), Երևան, Հայկական ԽՍՀ, ԽՍՀՄ), հայ ռեժիսոր, ՀՀ ԱԺ նախկին պատգամավոր։


== Կենսագրություն ==
Անժելա Բակունցը ծնվել է 1953 թվականի հոկտեմբերի 7-ին Երևանում։ Ավարտել է Երևանի գեղարվեստա-թատերական ինստիտուտը` ռեժիսորի որակավորմամբ։ 1972 թվականից աշխատել է հեռուստատեսությունում որպես ռեժիսորի օգնական, ռեժիսոր, ծրագրերի տնօրինության թողարկման բաժնի ավագ թողարկիչ։ 1995 թվականին ընտրվել է ԱԺ 1-ին գումարման պատգամավոր, և այդ պաշտոնում է եղել մինչև 1999 թվականը։ ԱԺ-ում ծավալած գործունեության ընթացքում եղել է սոցիալական, առողջապատության եւ բնության պահպանության հարցերի մշտական հանձնաժողովի, ինչպես նաև «Շամիրամ» խմբակցության անդամ։ Այժմ համարվում է Ազգային Ժողովի «Շամիրամ» հասարակական-քաղաքական կազմակերպության անդամ։


== Ծանոթագրություններ ==


== Արտաքին հղումներ ==
Անժելա Բակունցի կենսագրությունը Հայաստանի Ազգային ժողովի պաշտոնական կայքում
Ազգային ժողովի 1-ին գումարման կին պատգամավորները(չաշխատող հղում)
Կոնյուխի (գյուղ, Բառնաուլի քաղաքային օկրուգ)

Անվան այլ կիրառումների համար տե՛ս՝ Կոնյուխի (այլ կիրառումներ)Կոնյուխի (ռուս.՝ Конюхи), գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։
Բնակչությունը 1999 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատուզկա

Մատուզկա (ռուս.՝ Матузка), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշեխա գետի աջ ափին՝ 81 կմ հեռավորության վրա։ Գետի երկարությունը 17 կմ է, ավազանի տարածքը 50,5 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004854
Հիդրոլոգիական ուսումնասիրությունների կոդը - 108100485
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիպաբանություն

Տիպաբանություն, գիտակարգ, որն ընդհանրացված է իդեալական մոդելի կամ տիպի օգնությամբ։ Ուսումնասիրում է օբյեկտների համակարգերի մասնատումը և խմբավորումը։ Տիպաբանությունը համեմատական ուսումնասիրության է ենթարկում համաժամանակյա և տարաժամանակյա օբյեկտների էական հատկանիշները, կապերը, գործառությունները, հարաբերությունները։ Տիպաբանությունը հենվում է ուսումնասիրվող առարկաների նմանության և տարբերության բացահայտման, այդ առարկաների նույնացման հուսալի միջոցների որոնման վրա, իսկ տիպաբանության տեսականորեն զարգացած ձևը ձգտում է պատկերել ուսումնասիրվող համակարգի կառուցվածքը, վեր հանել դրա օրինաչափությունները, որոնք հնարավորություն են ընձեռում  կանխագուշակել դեռևս անհայտ առարկաների գոյությունը։ Տիպաբանության ընդհանուր սկզբունքներն էապես կախված են լրիվ մեկնաբանումից։
Տարբերակվում է հասկացության մեկնաբանման երեք մոտեցում՝

տիպը որպես անփոփոխ մի էություն, իդեալական նախակերպար
որպես համակարգի արտացոլում իր զարգացման մեջ
որպես մեթոդաբան, միջոց, որով կառուցվում է տեսական պատկերը որպես մտածողության արդյունք։Վերջինս հնարավորություն է տվել օգտագործելու արդի տրամաբանության նվաճումները, մասնավորապես դասի և տիպի տարբերակումը։


== Տես նաև ==
Լեզվաբանական տիպաբանություն
Կոիդուլա (գյուղ, Կաառմա շրջան)

Անվան այլ կիրառումների համար տե՛ս՝ ԿոիդուլաԿոիդուլա (էստ․՝ Koidula), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆոկ շրջան (Հարավային Դակոտա)

Ֆոկ շրջան (անգլ.՝ Faulk County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.590 կմ² է, բնակչությունը՝ 2.364 մարդ (2010 թ. տվյալներով)։ Շրջկենտրոնն է Ֆոկտոն բնակավայրը։ Կազմավորվել է 1873 թ.։
Ջուվա

Ջուվա, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 398 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բերեզովկա (գյուղ, Պոլտավայի շրջան)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բերեզովկա գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտսդամի քաղաքային պալատ

Պոտսդամի քաղաքային պալատ (գերմ.՝ Potdamer Stadtschloss), թագավորների և իշխանների ձմեռային առանձնատները։ Պրուսիա Բրանդենբուրգյան Պոտսդամի կենտրոնում։ Կառուցված 1662-1669 թվականներին։ Պալատը հիմնավորապես վերակառուցվել է 1744-1752 թվականներին, համաձայն Ֆրիդրիխ Մեծի բարոկկո ճաշակի։
Պալատն ավերվել է դաշնակիցների կողմից 14 ապրիլի 1945 թվականին քաղաքը ավերելու ընթացքում և հիմնավորապես քանդվել է ԳԴՀ-ի իշխանությունների հրամանով 1959 թվականին։ 1991 թվականին պալատի տեղում սկսեցին կառուցել կինոթատրոն, բայց աշխատանքները սառեցվեցին։ 2002 թվականին կառուցվում է Ճակատագրի դարպասները։ Պոտսդամի պալատի լայնամաշտաբ վերակառուցումը կատարվել է 2010-2014 թվականներին։ Ներկայումս վերակառուցված Պոտսդամի պալատում իր նիստերն է անցկացնում լանդտակը։


== Տեսադարան ==

		
		
		
		
		
		
		
		
		


== Արտաքին հղումներ ==
[1]
Բայդար

Բայդար (վրաց.՝ ბაიდარი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 330 մետր բարձրության վրա։ Շրջկենտրոն Մառնեուլից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 882 մարդ։


== Ծանոթագրություններ ==
Մ.թ.ա. 116


== Դեպքեր ==


== Ծնունդներ ==


== Մահեր ==
Հարթություն

Հարթություն, երկրաչափության հիմնական հասկացություններից, որի անուղղակի սահմանումը սովորաբար տրվում է երկրաչափության աքսիոմների օգնությամբ։ Այդպիսի աքսիոմներից են. 

Հարթության հետ երկու ընդհանուր կետ ունեցող յուրաքանչյուր ուղիղ գիծ գտնվում է այդ հարթությունում
Մեկ ուղղի չպատկանող երեք կետով անցնում է մեկ և միայն մեկ հարթություն
Եթե երկու տարբեր հարթություններ ունեն ընդհանուր կետ, ապա նրանց հատումն ուղիղ գիծ էՆիկոլայ Լոբաչևսկին, շարժումն ու հեռավորությունն ընդունելով որպես հիմնական հասկացություններ, հարթությունը սահմանել է որպես տրված երկու կետից հավասարահեռ կետերի բազմություն։
Դեկարտյան ուղղանկյուն կոորդինատային համակարգում հարթությունը որոշվում է առաջին աստիճանի հավասարումով՝
ax + by+cz+d= 0, ընդ որում (a, b, c) վեկտորն ուղղահայաց է հարթությանը։


== Տես նաև ==
Ուղիղ
Կիսահարթություն
Տարածություն


== Արտաքին հղումներ ==